Lietuvos Respublikos Vyriausybė

NUTARIMAS

DĖL LIETUVOS RESPUBLIKOS VYRIAUSYBĖS 2003 m. gegužės 27 d. NUTARIMO Nr. 650 „DĖL DARBUOTOJO IR VALSTYBĖS TARNAUTOJO VIDUTINIO DARBO UŽMOKESČIO APSKAIČIAVIMO TVARKOS APRAŠO PATVIRTINIMO“ PAKEITIMO

2008 m. balandžio 2 d. Nr. 286

Vilnius

Lietuvos Respublikos Vyriausybė nutaria:

Pakeisti Darbuotojo ir valstybės tarnautojo vidutinio darbo užmokesčio apskaičiavimo tvarkos aprašą, patvirtintą Lietuvos Respublikos Vyriausybės 2003 m. gegužės 27 d. nutarimu Nr. 650 „Dėl Darbuotojo ir valstybės tarnautojo vidutinio darbo užmokesčio apskaičiavimo tvarkos aprašo patvirtinimo“ (Žin., 2003, Nr. 52-2326; 2006, Nr. 105-4011):

1. Įrašyti 3.5 punkte po žodžių „vienkartinės piniginės išmokos“ žodžius „pareiginės algos dydžio vienkartinis priedas, mokamas valstybės tarnautojams“.

2. Įrašyti 6.6 punkto ketvirtojoje pastraipoje vietoj žodžių „vienkartinės piniginės išmokos į skaičiavimą įtraukiamos“ žodžius „vienkartinės piniginės išmokos ir pareiginės algos dydžio vienkartinis priedas, mokamas valstybės tarnautojams, į skaičiavimą įtraukiami“.

Ministras Pirmininkas	Gediminas Kirkilas

Socialinės apsaugos ir darbo ministrė	Vilija Blinkevičiūtė